section_heading: Razlozi za pokretanje operacije
paragraph_text: Prema memoarima tadašnjeg sovjetskog lidera Nikite Hruščova, ideja za razmještanje projektila na Kubu pala mu je na pamet nakon što je sa svojim ministrom obrane Rodionom Malinovskim šetao obalama Crnog mora u travnju 1962. Tijekom šetnje dvojac je primijetio da američkim raketama Jupiter koje su bile raspoređene u Turskoj treba svega deset minuta od lansiranja do udara na teritorij Sovjetskog Saveza, ali i da SAD ima izvjesnu prednost u broju nuklearnih bojnih glava u odnosu na SSSR. Hruščov je stoga rekao da želi postavljanjem raketa na Kubu: "staviti jednog ježa u hlače Amerikancima"